钦定古今图书集成/明伦汇编/氏族典/第406卷 > 吕公绰
## 钦定古今图书集成/明伦汇编/氏族典/第406卷 > 吕公绰

按《宋史吕夷简传》：“夷简子公绰，字仲祐，荫补将作监
丞，知陈留县。天圣中，累迁尚书工部员外郎。夷简薨，
服除，同判太常寺，历知永兴军，改知秦州，召为龙图
阁学士，权知开封府，进翰林侍读学士、知审刑院。初，
公绰在开封府，宰相庞籍外属道士赵清贶受赂，杖
脊道死。至是，御史以为公绰受籍旨，杖杀清贶以灭
口。”左迁龙图阁学士、知徐州，公绰自辨。复侍读学士，
留侍经筵。迁右司郎中，未拜，卒。